เหตุกราดยิงที่มหาวิทยาลัยเวอร์จิเนียเทค

**การกราดยิงที่เวอร์จิเนียเทก** เป็นการยิงต่อเนื่องโดยสุ่มเมื่อ 16 เมษายน 2007 ประกอบด้วยการโจมตีสองครั้งในวิทยาเขตของมหาวิทยาลัยรัฐและสถาบันเทคโนโลยีเวอร์จิเนียในแบล็กส์เบิร์ก รัฐเวอร์จิเนีย สหรัฐอเมริกา ผู้ก่อเหตุคือโช ซึง-ฮี นักศึกษาปริญญาตรีในมหาวิทยาลัยนี้ ชาวเกาหลีใต้ผู้อยู่อาศัยในสหรัฐ ฆาตกรรมเหยื่อรวม 32 ราย และบาดเจ็บ 17 คน โดยใช้อาวุธปืนพกกึ่งอัตโนมัติสองกระบอก ผู้ได้รับบาดเจ็บอีกหกคนจากเหตุการณ์เป็นการบาดเจ็บหลังกระโดดหนีออกทางหน้าต่าง

การกราดยิงระลอกแรกเริ่มต้นที่เวสต์ แอมเบลอร์ จอห์นสตัน ฮอลล์ (West Ambler Johnston Hall) อาคารหอพัก มีผู้เสียชีวิตสองราย ส่วนการกราดยิงระลอกหลักเป็นการกราดยิงในสถานศึกษา ก่อเหตุที่นอริสฮออล์ (Norris Hall) อาคารเรียน โชเดินเข้ามายังอาคารเรียนนี้ ใช้โซ่ล่ามปิดประตูทางเข้าทั้งหมด และกราดยิงเข้าไปในห้องเรียนสี่ห้องและตามทางบันได มีผู้เสียชีวิตเพิ่มสามสิบราย ในขณะที่ตำรวจกำลังบุกเข้าอาคารเรียน โชยิงตัวตายเข้าทางศีรษะ เสียชีวิตในที่เกิดเหตุ เหตุการณ์นี้ถือเป็นการกราดยิงหมู่ที่มีผู้เสียชีวิตมากที่สุดในประวัติศาสตร์ยุคใหม่ของสหรัฐในเวลานั้น กระทั่งเก้าปีต่อมาที่ซึ่งเกิดเหตุกราดยิงหมู่ที่ไนต์คลับในออร์แลนโด ตามด้วยเหตุกราดยิงหมู่ในลาสเวกัสในปีต่อมา เหตุการณ์นี้ยังคงเป็นการกราดยิงในสถานศึกษาที่มีผู้เสียชีวิตมากที่สุด และเป็นครั้งที่เลวร้ายที่สุดในรัฐเวอร์จิเนีย

เหตุการณ์นี้นำไปสู่การวิพากษ์วิจารณ์อย่างหนักถึงวัฒนธรรมปืนในสหรัฐ และกระตุ้นให้เกิดการถกเถียงว่าด้วยความรุนแรงจากปืน, กฎหมายควบคุมปืน, ช่องโหว่ในระบบการรักษาสุขภาพจิตในสหรัฐ, สภาวะจิตใจของผู้ก่อเหตุ, ความรับผิดชอบของผู้บริหารเวอร์จิเนียเทก, กฎหมายว่าด้วยความเป็นส่วนตัว, จริยธรรมในการทำข่าว และปัญหาอื่นอีกมากมาย หน่วยงานข่าวที่ออกอากาศบางส่วนของประกาศเจตจำนงในรูปมัลติมีเดียของโชถูกวิจารณ์โดยครอบครัวของเหยื่อ, หน่วยบังคับใช้กฎหมายของรัฐ และสมาคมจิตแพทย์อเมริกัน

ก่อนหน้านี้ โชเคยถูกวินิจฉัยด้วยภาวะไม่ยอมพูดในบางสถานการณ์ และโรคซึมเศร้าขั้นรุนแรง ตลอดช่วงชีวิตในโรงเรียนมัธยมต้นและมัธยมปลาย เขาได้รับการรักษาและการศึกษาสำหรับเด็กพิเศษ เขาเข้าศึกษาต่อที่เวอร์จิเนียเทกหลังจบการศึกษา เนื่องด้วยกฎหมายเรื่องความเป็นส่วนตัวของสหรัฐ มหาวิทยาลัยไม่ทราบถึงประวัติการวินิจฉัยโรคและประวัติการเข้ารับการศึกษาสำหรับเด็กพิเศษของโช ในปี 2005 โชถูกกล่าวหาว่าแอบติดตามนักศึกษาหญิงสองคน หลังการตรวจสอบในครั้งนั้น โชได้รับการประกาศจากหน่วยยุติธรรมพิเศษให้เป็นผู้มีความเจ็บป่วยทางจิตและมีคำสั่งให้เข้ารับการรักษา กระนั้น โชไม่เคยเข้ารับการรักษาในหน่วยงานใด ๆ (institutionalized) ซึ่งทำให้เขาสามารถซื้ออาวุธปืนได้ เหตุการณ์นี้ส่งผลให้รัฐเวอร์จิเนียปิดช่องว่างทางกฎหมายซึ่งทำให้บุคคลที่ผิดปกติทางจิตโดยคำสั่งศาลสามารถซื้อปืนได้ตราบที่ไม่มีขึ้นทะเบียนกับระบบ National Instant Criminal Background Check System (NICS)

## รายชื่อผู้เสียชีวิต
* เจมี บิชอป (35) ไพน์เมาเทน รัฐจอร์เจีย—อาจารย์วิชาภาษาเยอรมัน
* โจเซลีน กูตูร์-โนวาก (49) มอนทรีอัล รัฐควิเบก ประเทศแคนาดา—ศาสตราจารย์ด้านภาษาฝรั่งเศส
* เควิน กรานาตา (45) โทเลโด รัฐโอไฮโอ—ศาสตราจารย์ด้านวิศวกรรมศาสตร์
* ลีวียู ลีเบรสกู (76) ปลอเยชต์ ประเทศโรมาเนีย—ศาสตราจารย์ด้านวิศวกรรมศาสตร์
* จี วี โลกนาถัน (53) โคพีเจฏฏิปัฬยัง รัฐทมิฬนาฑู ประเทศอินเดีย—ศาสตราจารย์ด้านวิศวกรรมศาสตร์
* รอส แอลาเมดดีน (Ross Alameddine) (20) ซอกัส รัฐแมสซาชูเสตส์—นักศึกษาชั้นปีที่ 2
* ไบรอัน บลูม (Brian Bluhm) (25) ลุยส์วิล รัฐเคนทักกี—นักศึกษาปริญญาเอก
* ไรอัน คลาร์ก (Ryan Clark) (22) มาร์ตีเนซ รัฐจอร์เจีย—นักศึกษาชั้นสองปีสุดท้าย
* ออสติน คลอยด์ (Austin Cloyd) (18) แชมเพญ รัฐอิลลินอยส์—นักศึกษาชั้นปีที่ 1 
* แดเนียล เปเรซ กูเอวา (Daniel Perez Cueva) (21) Woodbridge, Virginia/Peru—นักศึกษาชั้นปีที่ 1 

*  
* เคตลิน ฮัมมาเริน (Caitlin Hammaren) (19) เวสต์ทาวน์, รัฐนิวยอร์ก—นักศึกษาชั้นปีที่ 2
* เจเรมี เอิร์บสตริต (Jeremy Herbstritt) (27) เบลฟอนที, รัฐเพนซิลเวเนีย—นักศึกษาปริญญาเอก
* แรเชล ฮิล (Rachael Hill) (18) ริชมอนด์ รัฐเอวร์จีเนีย—นักศึกษาชั้นปีที่ 1
* เอมีลี ฮิลส์เชอร์ (Emily Hilscher) (19) วูดวิลล์ รัฐเอวร์จิเนีย—นักศึกษาชั้นปีที่ 1
* แจเรต เลน (Jarrett Lane) (22) แนโรวส์ รัฐเอวร์จิเนีย—นักศึกษาชั้นสองปีสุดท้าย
* แมตธิว ลา พอร์ที (Matthew La Porte) (20) ดูมอนต์ รัฐนิวเจอร์ซีย์—นักศึกษาชั้นปีที่ 2
* เฮนรี เจ ลี (Henry J. Lee) (20) โรแอโนก รัฐเวอร์จิเนีย/เวียดนาม—นักศึกษาชั้นปีที่ 1 
* ปาร์ตาฮี ลุมบันโตรุอัน (Partahi Lumbantoruan) (34) เมดัน ประเทศอินโดนีเซีย—นักศึกษาหลังปริญญาเอก
* ลอเรน แมกเคน (Lauren McCain) (20) แฮมป์ตัน รัฐเวอร์จิเนีย—นักศึกษาชั้นปีที่ 1 
* แดเนียล โอนีล (Daniel O'Neil) (22) ลิงอคล์น รัฐโร้ดไอแลนสด์—นักศึกษาปริญญาเอก
* ฌวน รามอน ออร์ติซ (Juan Ramon Ortiz) (26) บายามอน เปอร์โตริโก—นักศึกษาปริญญาเอก
* มินัล ปัญญัล (Minal Panchal) (26) มุมไบ ประเทศอินเดีย—นักศึกษาปริญญาเอก
* เอริน พีเทอร์ซัน (Erin Peterson) (18) เซนเทอร์วิลล์ รัฐเวอร์จิเนีย—นักศึกษาชั้นปีที่ 1 
* ไมเคิล พอลี จูเนียร์ (Michael Pohle Jr.) (23) เฟลมิงตัน รัฐนิวเจอร์ซีย์—นักศึกษาชั้นสองปีสุดท้าย
* จูเลีย พรายด์ (Julia Pryde) (23) มิดเดิลทาวน์ รัฐนิวเจอร์ซีย์—นักศึกษาปริญญาเอก
* แมรี รี้ด (Mary Read) (19) แอนนันเดล รัฐเวอร์จิเนีย—นักศึกษาชั้นปีที่ 1 
* รีมา ซามาฮา (Reema Samaha) (18) เซนเทอร์วิลล์ รัฐเวอร์จิเนีย—นักศึกษาชั้นปีที่ 1 
* วอลีด ชาลัน (Waleed Shaalan) (32) ซากาซีก ประเทศอียิปต์—นักศึกษาหลังปริญญาเอก
* เลสลี เชอร์แมน (Leslie Sherman) (20) สปริงฟีลด์ รัฐเวอร์จิเนีย—นักศึกษาชั้นปีที่ 1
* แมกซีน เทอร์เนอร์ (Maxine Turner) (22) เวียนนา รัฐเวอร์จิเนีย—นักศึกษาชั้นสองปีสุดท้าย
* นิโคล ไวต์ (Nicole White) (20) สมิตฟีลด์ รัฐเวอร์จิเนีย—นักศึกษาชั้นปีที่ 3
* ผู้ก่อเหตุ โช ซึง-ฮี เสียชีวิตจากการฆ่าตัวตายในที่เกิดเหตุ

## อ้างอิง

## อ่านเพิ่ม

* 
*  An analysis of the poem Nikki Giovanni performed at the convocation following the massacre.
*  A collection of writings by Virginia Tech journalism students penned as the events of April 16, 2007, were unfolding. Edited by their Virginia Tech journalism professor.
*  The book includes three CDs of historical broadcasts and other narration.
* 
*  An account of social theory, exploring cultural and other influences that produce violent perpetrators.
* 
* 

## แหล่งข้อมูลอื่น

* *Massengill Report*:  (Additional archive.)
* 
* 
*  (Chronological analysis of legislative and executive events that unfolded before and after April 16, 2007)The archive link fails when trying to reach the actual report, which can be found here: 
*  (Comparative study timelines of Campus Security policies and legislative counterparts)Not all the links on the archived page work; some do.
*  
* 
*  (Digital Archive project based at Virginia Tech)
*  (Archive of images of newspaper front pages worldwide from April 17, 2007)
*  (Archive of images of newspaper front pages worldwide from April 18, 2007)
*  (Archive of images of newspaper front pages worldwide from April 19, 2007)
*  (Archive of images of newspaper front pages worldwide from April 16, 2008)
*  (Archive of images of newspaper front pages worldwide from April 17, 2008)
*  (Blog post containing email messages sent and received on April 16, 2007, by senior staff members from Virginia Governor Tim Kaine's administration.)
* 
* 

หมวดหมู่:การสังหารหมู่
หมวดหมู่:รัฐเวอร์จิเนีย
หมวดหมู่:การสังหารหมู่ใน พ.ศ. 2550
หมวดหมู่:เหตุกราดยิงหมู่ในสหรัฐ
หมวดหมู่:การดำรงตำแหน่งประธานาธิบดีของจอร์จ ดับเบิลยู. บุช